Document ID: 32006R1590

ΚΑΝΟΝΙΣΜΌΣ (ΕΚ) αριθ. 1590/2006 ΤΗΣ ΕΠΙΤΡΟΠΉΣ
της 24ης Οκτωβρίου 2006
για τον καθορισμό του ορίου εντός του οποίου δύναται να γίνουν αποδεκτές οι αιτήσεις πιστοποιητικών εισαγωγής που υποβάλλονται από τις 16 έως τις 18 Οκτωβρίου 2006 για το βούτυρο καταγωγής Νέας Ζηλανδίας στο πλαίσιο της ετήσιας δασμολογικής ποσόστωσης η οποία διέπεται από τον κανονισμό (ΕΚ) αριθ. 1452/2006
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου της 17ης Μαΐου 1999 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 29,
τον κανονισμό (ΕΚ) αριθ. 1452/2006 της Επιτροπής της 29ης Σεπτεμβρίου 2006 σχετικά με την πρόβλεψη προσωρινών μέτρων για τη διαχείριση δασμολογικής ποσόστωσης βουτύρου Νέας Ζηλανδίας από τον Οκτώβριο έως τον Δεκέμβριο 2006 και για παρέκκλιση από τον κανονισμό (ΕΚ) αριθ. 2535/2001 (2), και ιδίως το άρθρο 3 παράγραφος 2,
Εκτιμώντας τα ακόλουθα:
(1)
7 αιτήσεις πιστοποιητικών εισαγωγής βουτύρου καταγωγής Νέας Ζηλανδίας (στο πλαίσιο της ποσόστωσης αριθ. 09.4589) υποβλήθηκαν στις αρμόδιες αρχές από τις 16 έως τις 18 Οκτωβρίου 2006 σύμφωνα με τον κανονισμό (ΕΚ) αριθ. 1452/2006. Οι αιτήσεις αυτές αφορούν συνολική ποσότητα 14 294,6 τόνων.
(2)
Εφόσον η εν λόγω ποσότητα είναι ίση με τη διαθέσιμη ποσότητα των 14 294,6 τόνων, όλες οι αιτήσεις μπορούν να γίνουν αποδεκτές.
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αιτήσεις πιστοποιητικών εισαγωγής βουτύρου καταγωγής Νέας Ζηλανδίας που υποβάλλονται σύμφωνα με τον κανονισμό (ΕΚ) αριθ. 1452/2006 από τις 16 έως τις 18 Οκτωβρίου 2006 και κοινοποιούνται στην Επιτροπή το αργότερο μέχρι τις 20 Οκτωβρίου 2006 γίνονται αποδεκτές.
Άρθρο 2
Ο παρών κανονισμός αρχίζει να ισχύει στις 25 Οκτωβρίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Οκτωβρίου 2006.

Labels: 3
17
18